Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1396

(14) A Vhr. 3. számú mellékletének 2.9.2. pontja helyébe az alábbi rendelkezés lép: „2.9.2. A nyilatkozat alátámasztása bizonylatokkal A szállítási bizonyítvány kiállításával egyidejűleg a kiviteli ellenőrzésnél az exportőrnek rendelkezésére kell, hogy álljanak a származást igazoló okmányok. Az „Exportőr Nyilatkozatá”-ban a „Bemutatom” címszót követően fel kell tüntetni, a származást igazoló okmányok számát valamint, hogy hol találhatók ezek az okmányok. A származási szabályokkal összhangban, ha a nem-származó anyagokat a behozatal alkalmával olyan vámeljárásban részesítették, amikor is vámeljárás során vámfizetési kötelezettség nem keletkezett, a kumulációs vámteher befizetését igazoló okmányokat a hitelesítéssel egyidejűleg záradékolni kell. Amennyiben a vámteher közlését tartalmazó határozaton szereplő árumennyiséget, feldolgozva nem egyszerre exportálják, az exportőr köteles a határozaton az egyes exportszállítmányokhoz felhasznált mennyiséget leírni. A vámhivatal a leírás elfogadását záradék alkalmazásával igazolja. A határozaton azt is igazolni kell, ha egy exportszállítmányhoz az abban szereplő árumennyiséget teljes egészében felhasználták.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes